El Consell Agrari repararà i netejarà el Camí la Mar i els camins dels voltants
22 de novembre 2017

​ ![](/media/iuynykz2/45consell-agrari_04_cuerpo.jpg)

El Consell Agrari repararà i netejarà el Camí la Mar i els camins dels voltants. Serà a partir de desembre quan el Consell Agrari de l'Ajuntament de Sagunt arregle esta zona gràcies a una subvenció.

El Servei Públic d'Ocupació Estatal (SEPE) ha concedit una subvenció de 15.706 euros per a solucionar els problemes que generen el mal estat d’estos camins i el Consell Agrari aportarà 2.975 euros. En total, 18.681 euros es destinaran a netejar, esbrossar i al manteniment dels camins. Per a les tasques que es duran a terme, es contractaran 11 persones que seran seleccionades a través del Servef i que consistiran en 1 capatàs i 10 peons.

El president del Consell Agrari, Enric Ariño, assenyala que es tracta “**d’una línia de crèdit del SEPE per a contractar persones del sector agrari amb precarietat laboral perquè facen tasques de manteniment i neteja dels camins. Ara a la fi d'any ha aparegut una partida nova per a contractar 11 persones per a poder seguir mantenint la gestió de camins de Sagunt que és molt àmplia i té moltes necessitats**”.

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-reparara-i-netejara-el-cami-la-mar-i-els-camins-dels-voltants/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-reparara-i-netejara-el-cami-la-mar-i-els-camins-dels-voltants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-reparara-i-netejara-el-cami-la-mar-i-els-camins-dels-voltants/ "Linked In")
*   [](mailto:?body=https://aytosagunto.es/va/actualitat/el-consell-agrari-reparara-i-netejara-el-cami-la-mar-i-els-camins-dels-voltants/)